GST
జిఎస్టీతో మారనున్న భారత్‌ రూపురేఖలు
బెంగళూరు,జూలై 20: జిఎస్‌టి అమలుతో ఈ ఆర్థికసంవత్సరంలో భారత్‌ మరింత శరవేగంగా వృద్ధిచెందుతున్న దేశాల్లో ఒకటిగా నిలు స్తుందని నిపుణులు అంచనా వేస్తున్నారు. ప్రపంచదేశాల్లో పెద్ద ఆర్థికవ్యవస్థ కలిగిన దేశంగా భాసిల్లుతుందని అంచనా. కొత్త పన్నుల వ్యవస్థద్వారా భారత్‌ ఆర్థికవృద్ధి మరింత పెరుగుతుం దని, అంతేకాకుండా కేంద్ర బ్యాంకు వడ్డీరేట్ల కోతపై కూడా కొంత దోహదంచేస్తుందని అంచనావేస్తున్నారు. రెండుదశాబ్దా లుగా జిఎస్‌టి అమలుపై నెలకొన్న ప్రతిష్టంభన తొలగిపోవడం తో ప్రభుత్వం అతిపెద్ద దేశీయ పన్నుల సంస్కరణలను తెచ్చిం ది. ఈ కొత్తపన్నులకారణంగా బహుళపన్నులవిధానం తొలగి ఒకేపనున్న ఒకేదేశంగా భాసిల్లింది.
మొత్తం 35 మంది ఆర్థిక వేత్తల అంచనాలను చూస్తే భారత్‌ ఆర్థికవ్యవస్థ ఈఆర్థిక సంవ త్సరంలో 7.3శాతంగా ఉంటుందని అంచనావేసారు. 2017 లో క్రమేపీ వృద్ధిచెంది 2018 మార్చినాటికి వృద్ధి పెరుగు తుందని, గత ఏడాది ప్రభుత్వం ప్రకటించిన పెద్దనోట్ల రద్దు నుంచి ఇపుడిపుడేఆర్థికవ్యవస్థ కుదుటపడుతున్నట్లు ఆర్థికవేత్తలు చెపుతున్నారు. గతంలో చేసిన అంచనాలు 7.5శాతం నుంచి కొంత వృద్ధి అంచనాలను తగ్గించారు. అంతర్జాతీయ ద్రవ్యనిధి సంస్థ ఆర్థికవృద్ధి అంచనాలను 7.2శాతంగా ప్రకటించింది. అదేసమయంలో అతిపెద్ద ఆర్థిక వ్యవస్థ ఉన్న చైనా 6.6శాతంగా ఉంది. జిఎస్‌టి స్థూల దేశీయోత్పత్తికి మరో రెండుశాతం పాయింట్లను చేరుస్తుందని అంచనా. మధ్యకాలికంగా, దీర్ఘకాలికంగా పన్ను ఆటం కాలను తొలగించి ఏకీకృత మార్కెట్‌ స్థాపనకు మార్గం వేస్తుందని, ఎగుమతిదారులమధ్య పోటీతత్వం పెరిగిబిజినెస్‌ సానుకూలత మరిం త పెరుగుతుందని హెచ్‌డిఎఫ్‌సి బ్యాంకు సీనియర్‌ ఆర్థికవేత్త తుషార్‌ అరోరా వెల్లడించారు.
ఎన్‌ఎస్‌ఇ నిఫ్టీ సోమవారం రికార్డుస్థాయికిపెరిగి 20శాతం నమోదుచేసింది. ఇదేతరహా ర్యాలీ ఈ ఏడాదిలో కొనసాగు తుందని కూడా అంచనావేస్తున్నారు. రుతుపవనాలు సాధారణ సగటు కంటే ఎక్కువ ఉంటుందని, దీనివల్ల వ్యవసాయ రంగ దిగుబడులు పెరుగుతాయని చెపుతున్నారు. భారత్‌ రెండులక్షలకోట్ల డాలర్ల ఆర్థిక వ్యవస్థకు వ్యవసాయరంగం 15శాతం గా ఉందని 130కోట్ల జనాభాలో 50 శాతానికిపైగావ్యవసాయంపైనే ఆధార పడి ఉన్నందున సగటు వేతనం పెరు గుతుందని చెపుతున్నారు. భారత్‌ రిటైల్‌ద్రవ్యోల్బణం 1.54శాతంగా ఉం ది. అయితే 2018 మధ్యస్తం నాటికి కొంతపెరుగుతుందని అంచనా. కేంద్ర బ్యాంకు వడ్డీరేట్లను మరో 25 బేసిస్‌ పాయింట్లు తగ్గిస్తుందని నిపుణుల అంచనా. ఆగస్టు 2వ తేదీ బ్యాంకు పాలకవర్గ సమావేశం జరుగనున్నది. ఆర్‌బిఐ వచ్చే కొన్నినెలలకు సరళీకృత విధానాలు అనుసరించే అవకాశం ఉం దని, నాలుగుశాతం ద్రవ్యోల్బణ లక్ష్యా నికి అనుగుణంగా కృషిచేస్తుందని హెచ్‌ఎస్‌బిసిసెక్యూరిటీస్‌ముఖ్య ఆర్థిక వేత్త ప్రాంజల్‌భండారి వెల్లడించారు. వచ్చేఏడాది చివరివరకూ ఆర్‌బిఐ వైఖరి కొంతస్థిరంగానే కనిపిస్తుందని ఆర్థికవేత్తల అంచనాగా ఉంది